Erlendis hefur hún mjög slitrótta útbreiðslu um norðurhvelið . Öxin á heiðastörinni líkjast í fljótu bragði öxum rjúpustararinnar en eru þó heldur bústnari , og þrístrent stráið er mjög snarpt af niðurvísandi broddum á köntum þess . Heiðastörin er einnig hávaxnari og uppréttari en rjúpustörin sem aldrei vex í flóum . Heiðastörin er í meðallagi stór , hávaxnari en rjúpustör , stráin upprétt og vaxa í mýrarflóum . Öxin standa 2 - 3 ( 4 ) saman á stráendanum , toppaxið stærst , karlblómin neðst í öxunum . Axhlífin er brúnleit með ljósari eða grænni miðtaug , oft odddregin , með breiðri himnurönd .